钦定古今图书集成/明伦汇编/氏族典/第395卷 > 李泂
## 钦定古今图书集成/明伦汇编/氏族典/第395卷 > 李泂

按《元史李泂传》：“泂字溉之，滕州人。生有异质。姚燧一
见其文，深叹异之，力荐于朝，授翰林国史院编修官。
泰定初，除翰林待制，以亲丧未克葬，辞而归。天历初，
复以待制召。于是文宗方开奎章阁，延天下知名士
充学士员，泂数进见，奏对称旨，超迁翰林直学士，俄
特授奎章阁承制学士。泂著《辅治篇》以进，文宗嘉纳”
之。会诏修《经世大典》，泂方卧疾，即强起，力疾同修。书
成，既进奏，旋谒告以归。复除翰林直学士，遣使召之，
竟以疾不能起。泂为文章，奋笔挥洒，纵横奇变，意之
所至，臻极神妙。尤善书，自篆、隶、草、真皆精诣，为世所
珍爱。卒，有文集四十卷。